钦定古今图书集成/理学汇编/文学典/第004卷 > 陈善扪虱新话 > 《李杜韩柳有优劣》
## 钦定古今图书集成/理学汇编/文学典/第004卷 > 陈善扪虱新话 > 《李杜韩柳有优劣》

唐世诗称李、杜，文章称韩、柳。今杜诗语及太白处，无
虑十数篇，而太白未尝有。《与杜子美》诗只有《饭颗》一
篇，意颇轻甚。论者谓以此可知子美倾倒太白至难。
晏元献公尝言：韩退之扶导圣教，划除异端，是其所
长。若其祖述坟典，宪章骚雅，上传三古，下笼百氏，横
行阔视于缀述之场者，子厚一人而已。然学者至今
但雷同称述。其实李杜韩柳岂无优劣。达者观之，自
可默喻。